Sojuz TMA-16M

**Sojuz TMA-16M** bola ruská kozmická loď typu Sojuz. Dňa 27. marca 2015 Sojuz vyštartoval z kozmodrómu Bajkonur k Medzinárodnej vesmírnej stanici (ISS), kam dopravil troch členov Expedície 43. Následne zostal u ISS ako záchranná loď až do septembra 2015, kedy sa s ním vrátil na Zem kozmonaut Gennadij Padalka s dvoma účastníkmi krátkodobého letu na ISS – Andreasom Mogensenom, dánskym astronautom Európskej vesmírnej agentúry a kazašským kozmonautom Aýdınom Aýımbetovom. Mogensen a Aýımbetov prileteli na ISS v kozmickej lodi Sojuz TMA-18M.

## Posádka
### Štart
*  Gennadij Padalka (5), veliteľ, Roskosmos (CPK) 
*  Michail Kornijenko (2), palubný inžinier 1, Roskosmos (CPK)
*  Scott Kelly (4), palubný inžinier 2, NASA

### Záložná posádka
*  Alexej Ovčinin, veliteľ, Roskosmos (CPK)
*  Sergej Volkov, palubný inžinier 1, Roskosmos (CPK)
*  Jeffrey Williams, palubný inžinier 2, NASA

### Pristátie
*  Gennadij Padalka, veliteľ, Roskosmos (CPK)
*  Andreas Mogensen, palubný inžinier 1, ESA
*  Aýdın Aýımbetov, palubný inžinier 2, KazKosmos

## Priebeh letu
Kozmická loď Sojuz TMA-16M vyštartovala pomocou nosnej rakety Sojuz-FG z kozmodrómu Bajkonur dňa 27. marca 2015 o 19:42:57,549 svetového času (UTC). O 01:33:37 UTC, 28. marca 2015, sa loď pripojila k spojovaciemu uzlu modulu Poisk Medzinárodnej vesmírnej stanice (ISS). Potom posádka Sojuzu – veliteľ Gennadij Padalka, Michail Kornijenko a Scott Kelly prešla na stanicu a zapojila sa do práce Expedície 43. Padalka sa vrátil po obvyklom polročnom lete, Kornijenko a Kelly zostali na ISS takmer celý rok.

Dňa 28. augusta 2015 bola kozmická loď premiestnená od spojovacieho uzlu modulu Poisk k zadnému uzlu modulu Zvezda, čím uvoľnila miesto pre Sojuz TMA-18M, ktorý sa ku stanici pripojil 4. septembra. 

Padalka a dvaja účastníci krátkodobého letu na ISS – Andreas Mogensen a Aýdın Aýımbetov – sa 11. septembra 2015 o 21:29:10 UTC so Sojuzom TMA-16M odpojili od stanice a bezpečne pristáli neďaleko Džezkazganu v Kazachstane dňa 12. septembra 2015 o 00:51:30,1 UTC.

## Galéria

Súbor:Expedition 43 Preflight (201503060002HQ).jpg|Posádka Sojuzu pri kremeľskom múre v Moskve
Súbor:Expedition 43 Preflight (201503200005HQ).jpg|Kozmická loď Sojuz TMA-16M počas predletových kontrol
Súbor:Expedition 43 Soyuz Rollout (201503250017HQ).jpg|Prevoz nosnej rakety na štartovaciu rampu, 25. marec 2015
Súbor:Expedition 43 Soyuz Rollout (201503250009HQ).jpg|Nosná raketa Sojuz-FG po vztýčení na štartovacej rampe
Súbor:Expedition 43 Preflight (201503270001HQ).jpg|Členovia posádky mávajú na rozlúčku pred štartom
Súbor:Expedition 43 Launch (201503280006HQ).jpg|Štart Sojuzu TMA-16M z kozmodrómu Bajkonur, 27. marec 2015
Súbor:ISS-43 Soyuz TMA 16M approaches the ISS (a).jpg|Sojuz TMA-16M sa blíži k Medzinárodnej vesmírnej stanici, 28. marec 2015
Súbor:ISS-44 crew members commemorated the 40th anniversary of the joint Apollo-Soyuz mission.jpg|Dňa 15. júla 2015 si posádka (zľava doprava: Kelly, Padalka a Kornijenko) na Medzinárodnej vesmírnej stanici pripomenula 40. výročie spoločného americko-sovietskeho letu Apollo-Sojuz
Súbor:Soyuz TMA-16M spacecraft flying away from ISS.jpg|Sojuz TMA-16M po odpojení od Medzinárodnej vesmírnej stanice, 11. september 2015
Súbor:Soyuz TMA-16M spacecraft reentry.jpg|Návrat Sojuzu do atmosféry pri pohľade z ISS
Súbor:Soyuz TMA-16M crew members after landing.jpg|Posádka po vyzdvihnutí z kabíny, 12. september 2015


## Referencie


## Iné projekty

## Externé odkazy
* Informácie o lete Sojuzu TMA-16M

## Zdroj

Kategória:Kozmické lode Sojuz
Kategória:Kozmické lety s ľudskou posádkou
Kategória:Základné posádky Medzinárodnej vesmírnej stanice
Kategória:Kozmonautika v 2015